CELEX: C2006/096/06
Language: el
Date: 2006-04-22 00:00:00
Title: Υπόθεση C-59/06 P: Αναίρεση του Luigi Marcuccio ασκηθείσα στις  3 Φεβρουαρίου 2006  κατά της αποφάσεως που εξέδωσε στις  24 Νοεμβρίου 2005  το πέμπτο τμήμα του Πρωτοδικείου των Ευρωπαϊκών Κοινοτήτων επί της υποθέσεως T-236/02, Luigi Marcuccio κατά Επιτροπής των Ευρωπαϊκών Κοινοτήτων

22.4.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 96/4
            
         Αναίρεση του Luigi Marcuccio ασκηθείσα στις 3 Φεβρουαρίου 2006 κατά της αποφάσεως που εξέδωσε στις 24 Νοεμβρίου 2005 το πέμπτο τμήμα του Πρωτοδικείου των Ευρωπαϊκών Κοινοτήτων επί της υποθέσεως T-236/02, Luigi Marcuccio κατά Επιτροπής των Ευρωπαϊκών Κοινοτήτων
   (Υπόθεση C-59/06 P)
   (2006/C 96/06)
   Γλώσσα διαδικασίας: η ιταλική
   Ο Luigi Marcuccio, εκπροσωπούμενος από τον δικηγόρο L. Garofalo, άσκησε στις 3 Φεβρουαρίου 2006 ενώπιον του Δικαστηρίου των Ευρωπαϊκών Κοινοτήτων αναίρεση κατά της αποφάσεως που εξέδωσε στις 24 Νοεμβρίου 2005 το πέμπτο τμήμα του Πρωτοδικείου των Ευρωπαϊκών Κοινοτήτων επί της υποθέσεως Τ-236/02, Luigi Marcuccio κατά Επιτροπής των Ευρωπαϊκών Κοινοτήτων.
   Ο αναιρεσείων ζητεί από το Δικαστήριο:
   Να ακυρώσει την αναιρεσιβαλλόμενη απόφαση και να κάνει δεκτά τα αιτήματά του.
   Λόγοι αναιρέσεως και κύρια επιχειρήματα
   Ο αναιρεσείων υποστηρίζει ότι η απόφαση του Πρωτοδικείου πάσχει λόγω:
   
               1.
            
            
               Αλλοιώσεως και στρεβλώσεως των πραγματικών περιστατικών και των ισχυρισμών του αναιρεσείοντος που περιλαμβάνονται στα έγγραφά του, όπως προκύπτει και από τις ανακριβείς επί της ουσίας διαπιστώσεις του Πρωτοδικείου·
            
         
               2.
            
            
               Παραλείψεως αποφάνσεως επί πλειόνων θεμελιωδών σημείων της de quo υποθέσεως·
            
         
               3.
            
            
               Διαδικαστικής πλάνης τέτοιας σοβαρότητας ώστε να θίγονται ανεπανόρθωτα τα συμφέροντα του αναιρεσείοντος·
            
         
               4.
            
            
               Παντελούς ελλείψεως αιτιολογίας επί διαφόρων αποφασιστικής σημασίας σημείων της de quo υποθέσεως, αλλά και λόγω μη διεξαγωγής αποδείξεων, συγχύσεως, αντιφατικότητας, ανεπαρκείας, ακρισίας, ταυτολογίας, αυθαιρεσίας, αυταποδείκτου και ελλείψεως λογικής συνοχής, τόσον πρωτογενώς όσον και δευτερευόντως, της συλλογιστικής που υποτίθεται ότι αποτέλεσε προς τούτο θεμέλιο·
            
         
               5.
            
            
               Εσφαλμένης και πεπλανημένης ερμηνείας και εφαρμογής του άρθρου 26, παράγραφος 2, του Κανονισμού Υπηρεσιακής Καταστάσεως των υπαλλήλων των Ευρωπαϊκών Κοινοτήτων·
            
         
               6.
            
            
               Εσφαλμένης και πεπλανημένης ερμηνείας και εφαρμογής των εννοιών των δικαιωμάτων άμυνας και αδικαιολόγητης και στερούμενης λογικής παράκαμψης της σχετικής νομολογίας·
            
         
               7.
            
            
               Εσφαλμένης και πεπλανημένης ερμηνείας και εφαρμογής των εννοιών της αιτιολογήσεως και αδικαιολόγητης και στερούμενης λογικής παρακάμψεως της σχετικής νομολογίας·
            
         
               8.
            
            
               Εσφαλμένης και πεπλανημένης ερμηνείας και εφαρμογής των εννοιών της αντιφατικότητας της αιτιολογήσεως·
            
         
               9.
            
            
               Εσφαλμένης και πεπλανημένης ερμηνείας και εφαρμογής της εννοίας της δυνατότητας προσβολής προπαρασκευαστικής πράξεως·
            
         
               10.
            
            
               Εσφαλμένης και πεπλανημένης ερμηνείας και εφαρμογής της εννοίας της εκτιμήσεως·
            
         
               11.
            
            
               Εσφαλμένης και πεπλανημένης ερμηνείας και εφαρμογής της εννοίας της τροποποιήσεως ήδη εκδοθείσας αποφάσεως.